Diari Oficial de la Generalitat Valenciana


Sumari del DOGV 3378, del 23-11-1998 (1998/9551)

Informació pública del Programa d'Actuació Integrada de la Unitat d'Actuació B-1 (Polígon B-1) del Pla Parcial de Platges d'Almardà de Sagunt.
----------------------------------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9551


Organisme emissor
:   Ajuntament de Sagunt

Tipus de document
:   Anunci

Informació pública del Programa d'Actuació Integrada de la Unitat d'Actuació B-1 (Polígon B-1) del Pla Parcial de Platges d'Almardà de Sagunt. [1998/M9551]
  
En data 3 de juny de 1997, es va adoptar la següent resolució d'Alcaldia:
  
Vist que la Unitat d'Actuació B-1 del Pla Parcial de Platges d'Almardà compta amb un projecte de reparcel·lació aprovat definitivament amb subjecció al Text Refós de la Llei sobre Règim del Sòl i Ordenació Urbana, Reial Decret 1.346/1976, de 9 d'abril, i els seus reglaments i havent-se presentat en aquests moments projecte d'urbanització per a la seua aprovació reglamentària.
  
Vist que el Ple de la corporació municipal, en sessió ordinària celebrada el dia 27 de maig de 1997, va desistir de desenvolupar l'execució de les obres d'urbanització de la Unitat d'Actuació B-1 del Pla Parcial de Platges, d'acord amb la legislació anterior, acollint-se en conseqüència al tràmit establit per la Llei Reguladora de l'Activitat Urbanística de la Generalitat Valenciana, en la seua disposició transitòria sisena, així com acordant que les obres d'urbanització es facen efectives en metàl·lic, en base a la quota de participació de cadascun dels propietaris, no prenent en consideració la possibilitat de fer efectives aquestes obres a través del pagament en terrenys, ja que el procés de cessió i equidistribució ja s'ha dut a terme a través del projecte de reparcel·lació aprovat.
  
Vist que en l'informe del tècnic de planejament de data 29 d'abril de 1997 es justificava la necessitat de dur a terme la reforma del projecte de reparcel·lació per no poder-se inscriure registralment el dit projecte en detectar-se diferents errades, substancialment les següents:
  
- Ocupació de terrenys en la zona maritimoterrestre, que impedeix la inscripció registral.
  
- Falta d'ajustament de les finques aportades.
  
- Errades en les superfícies d'aportació.
  
- Errades en les superfícies d'adjudicació.
  
Vist que el propi Ple de la corporació municipal, en sessió ordinària celebrada el dia 27 de maig de 1997, va adoptar, entre altres, l'acord de sotmetre al tràmit d'informació pública i simultània competència entre iniciatives el Programa de la Unitat d'Actuació B-1 del Pla Parcial de Platges d'Almardà, presentat pel Juan Sánchez Amores i Dolores Martínez Martínez, CB, que comprén la modificació del projecte de reparcel·lació i l'alternativa tècnica del programa, comprensiva del projecte d'urbanització presentat amb data 2 de desembre de 1996 i les seues modificacions, de data d'entrada en aquest Ajuntament el 24 d'abril de 1997, corresponent al cicle integral de l'aigua, així com les consideracions recollides en l'informe de l'OTO de data 21 de febrer de 1997, i que es concreten en el següent:
  
«Els rastells proposats consisteixen en peces de formigó format 12/15×15×60 i rigola de formigó prefabricada 20×5×8. Entenent que es tracta d'obres parcialment executades, proposem l'ús de peces bicapa 14/17×28×100 i rigoles de formigó in situ, en aquells rastells no immediatament en contacte amb els ja executats, i sempre a criteri de la direcció facultativa.
  
Entenem convenient adoptar mesures de senyalització que regulen i optimitzen el funcionament viari.»
  
Segons l'article 46.2 de l'esmentada llei, se sotmet la proposta de programa a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana (aquesta documentació es troba dipositada en l'Ajuntament de Sagunt, Departament d'Urbanisme).
  
Qualsevol interessat podrà comparéixer en l'Ajuntament de Sagunt i consultar la documentació que integra la proposta de programa, així com formular, si escau, al·legacions o alternatives tècniques en el termini indicat en el paràgraf anterior i en els termes que estableix el punt 4 de l'article 46 del dit text legal.
  
D'altra banda, es fa saber que, durant el període de cinc dies, comptats a partir del venciment del termini anterior podran presentar-se les proposicions juridicoeconòmiques de les distintes alternatives tècniques que opten a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
D'altra banda, les propostes juridicoeconòmiques que es presenten per a optar a l'adjudicació hauran d'incorporar a la documentació la justificació d'haver constituït una garantia provisional per l'import del 2% del pressupost total del programa, aplicant aquest requisit per analogia amb l'article 36 de la LCAP.
  
L'acte d'obertura de pliques tindrà lloc el dia següent hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
A la vista de tot l'anterior, resolc:
  
Primer
  
Sotmetre al tràmit d'informació pública i simultània competència entre iniciatives el Programa de la Unitat d'Actuació B-1 del Pla Parcial de Platges d'Almardà, que comprén la modificació del projecte de reparcel·lació de la Unitat d'Actuació número B-1 i l'alternativa tècnica del programa, comprensiva del projecte d'urbanització de la dita unitat d'actuació, presentat amb data 2 de desembre de 1996 i les seues modificacions, de data d'entrada en aquest Ajuntament el 24 d'abril de 1997, corresponent al cicle integral de l'aigua, així com les consideracions recollides en l'informe de l'OTO de data 21 de febrer de 1997. Ambdós documents han sigut redactats pels arquitectes senyors Víctor Campos Ordaz, Vicente Peris Palanca i José A. Valiente Martínez.
  
Segon
  
Que es practique la notificació de la present resolució als propietaris cadastrals i registrals dels terrenys afectats.